سمترا نندن پنت

سمترا نندن پنت  (20 مئی 1900ء-28 دسمبر 1977ء) بھارت کے ایک شاعر تھے۔ وہ 20ویں صدی کے ہندی زبان کے سب سے زیادہ پڑھے جانے والے اور پسند کیے جانے والے شعرا میں سے ہیں۔ وہ رومانی شاعر تھے جنھوں نے فطرت، عوام اور ان کی خوبصورتی کو اپنا موضوع سخن بنایا۔

پس منظر 
پنت کی ولادت اتراکھنڈ کے الموڑا ضلع کے کوسانی گاوں میں ہوئی۔ وہ درمیانی درجہ کے براہمن خاندان میں پیدا ہوئے۔ ولادت کے چند گھنٹوں بعد ہی والدہ چل بسیں۔ انہیں پھر کسی سے کبھی لگاو نہیں ہوا۔ انہوں نے والد، دادی/نانی یا بھائی سے والہانہ تعلق قائم نہیں کیا اور یہیں ان کی تحریروں میں صاف جھلکتا ہے۔ گویاکہ یہیں ان کے شاعر ہونے کا محرک ثابت ہوئیں۔ ان کے والد چائے کے ایک باغ میں کام کرتے تھے۔ وہ وہاں منیجر تھے اور زمین میں بھی ان کی شراکت داری تھی۔ پنت گاوں میں ہی پلے بڑھے اور وہیں سے انہیں فطرت میں دلچسپی پیدا ہو گئی۔ اور یہی دلچسپی ان کی شاعری کا موضوع بنی۔

انہوں نے 1918ء میں کوینس کالج بنارس میں داخلہ لیا اور سروجنی نائڈو اور رابندر ناتھ ٹیگور کا مطالعہ شروع کیا۔ ان دو شخصیات نے پنت کو خوب متاثر کیا۔ انہوں نے کچھ انگریزی رومانی شاعروں کو بھی پڑھا۔ 1919ء میں وہ الہ آباد چلے گئے۔ 1926ء میں ان کا پہلا دیوان پلو شائع ہوا۔ انہوں نے محسوس کیا کہ برج بھاشا اور گذرے زمانے کی بات ہو گئی۔ اگر شہرت حاصل کرنا ہے تو نئی زبان (ہندی) میں لکھنا ہوگا۔

ادبی سفر 
پنت نے گرچہ ہندی میں لکھنا شروع کیا تھا مگر وہ سنسکرت سے متاثر ہندی لکھتے تھے۔ انہوں نے شاعری، مضون نگاری اور ڈراما میں کل 28 کتابیں شائع کیں۔ وہ شاعری کے کئی مناہج سے متاثر تھے۔

اعزازات 
1968ء میں انہیں گیان پیٹھ انعام دیا گیا۔ “کالا اور بوڑھا چاند“ کے لیے انہیں ساہتیہ اکیڈمی اعزاز ملا۔ انہیں 1961ء میں حکومت ہند نے پدم بھوشن سے نوازا۔

وفات 
28 دسمبر 1977ء کو الہ آباد میں ان کی وفات ہو گئی۔

حوالہ جات 

1900ء کی پیدائشیں
1977ء کی وفیات
اتراکھنڈ کے شعرا
ادب اور تعلیم کے شعبے میں پدم بھوشن وصول کنندگان
بیسویں صدی کے بھارتی شعرا
بیسویں صدی کے بھارتی مرد مصنفین
بھارتی مرد شعرا
ضلع باگیشور کی شخصیات
کوماؤں ڈویژن
گیان پیٹھ انعام وصول کنندگان
ہندی زبان کے مصنفین
ہندی شعرا
ساہتیہ اکیڈمی اعزاز یافتگان برائے ہندی ادب